Intalnire PG al PICCJ - delegatie magistrati militari din Italia

**4 iunie 2019**

***COMUNICAT***

**Biroul de informare şi relaţii publice este abilitat să aducă la cunoştinţa opiniei publice următoarele:**

În cursul zilei de 28 mai 2019, la sediul Parchetului de pe lângă Înalta Curte de Casație și Justiție, domnul procuror general Dimitrie Bogdan Licu a avut o întâlnire de lucru cu o delegație de magistrați militari din Republica Italiană, condusă de domnul Marco de Paolis, procuror general militar al Curții Militare de Apel.

În cadrul întrevederii au fost purtate discuții referitoare la colaborarea în domeniul formării continue a resursei umane pentru parchetele militare, identificarea posibilităților de inițiere a unei conferințe anuale a instanțelor militare și parchetelor militare din țările membre NATO, continuarea activității bilaterale cu partenerul italian.

Din delegația italiană au mai făcut parte domnii Roberto Bellelli, președintele Curții de supraveghere militară, Gaetano Carlizzi, judecător pentru investigații preliminare la Curtea Militară din Roma, Vittorio Boccia, ofițer la Parchetul Militar General de pe lângă Curtea Militară de Apel, colonel Andrea Tiveron – atașat militar.

Totodată, din partea Ministerului Public, au mai participat la discuții domnii general - maior magistrat  Gheorghe Cosneanu, procuror militar șef al Secției Parchetelor Militare,  general – locotenent magistrat Ion Alexandru, procuror militar șef adjunct al Secției Parchetelor Militare, precum și procurori militari din cadrul Parchetului Militar de pe lângă Curtea Militară de Apel, Parchetului Militar de pe lângă Tribunalul Militar București, Direcției Naționale Anticorupție - Serviciul pentru efectuarea urmăririi penale în cauze privind infracțiuni de corupție săvârșite de militari.